ওয়েব ডেস্ক : ফের ফেসবুকে হেনস্তান শিকার এক তরুণী। ঘটাটি এবার খাস কলকাতা শহরেই। পুলিস ঘটনার তদন্তে নেমেছে। তবে কারও বিরুদ্ধেই কোনও ব্যবস্থা এখনও নেওয়া হয়নি। জানা গেছে, ফেসবুকে হেনস্থার শিকার হন ওই তরুণী। একের পর এক ব্যক্তিগত কুরুচিকর আক্রমণ ধেয়ে এল তাঁর দিকে। তাঁর অপরাধ একটি আপত্তিকর পোস্টের প্রতিবাদ করেছিলেন। অভিযোগ, তারপরেই রাজ চট্টোপাধ্যায় নামে এক ব্যক্তি তাঁকে ব্যক্তিগতভাবে আক্রমণ করতে থাকে। ওই তরুণী কলকাতার পুলিস কমিশনারকে ইমেল করে গোটা ঘটনাটি জানান। আপত্তিকর পোস্টটি ও কথোপকথনের স্ক্রিনশটও নিয়ে রেখেছেন তিনি।